Project:Sandbox

= Opravy a doplnenia pre uzávierkou = Tabuľka tak ako som ju dostal je kompletne založená, podľa možnosti skontrolovaná a do indexových stránok roztriedená:



https://clis.gamepedia.com/Accessories

Na týchto stránkach môžem každú skupinu predmetov zoradiť tak ako mi FerI napísal o zbraniach a nástrojoch, Potraviny a všetko ostatné zostupne teda od najvíživnejšieho k najmenej výživnému. Podrobnosti preberiem s adminom a výsledok potom prepojím so sekciou inventory na hlavnej stránle CLIS wiki.

Na hlavnej stránke by som chcel mať aj “abecedný pruh”  ešte uvidím čo mi k tomu povie admin.

Zoznam položiek pri ktorých si nie som istý obsahom, zaradením, alebo mi chýba príslušný obrázok:

Keď som zakladal Nativeov a Mobov poslal som Jožkovi kompletnú tabuľku všetkých s tým, že potrebujem  doplniť ich HP. Keď mi tie hodnoty  dodá doplním ich na príslušné miesto v infoboxe.  Pri tej príležitosti ešte doplním počet spawnov, tam kde ho nemám a všetky použiteľné “omáčkové” texty od Coffefeho ak tam niečo nájdem.  Sem patrí aj správanie petov  podľa tabuľky nižšie. Pozriem sa čo o nich píše Coffefe a podľa možnosti doplním nájdené info.

O dostrele a účinnosti lukov neviem nič nebudem to riešiť.



K “Resources” položkám by som chcel doplniť aj zoznam predmetov, ktoré sa z nich dajú vyrobiť lebo ich stránky sú veľmi chudobné. Ak to pôjde pohodlne pustím sa do toho ak nepôjde nechám tak.

Podrobnosti nájdete v   dokumente “Čo ma naučila pozícia wiki editora”.

Poslednou veľkou  úlohou je prepojenie obsahu tabuľky s mapou. Snáď sa mi podarí zjednotiť zobrazenie jednotlivých obrázkových galérii  v  sektoroch mapy tak, aby boli všetky bez rámu nie ako teraz keď je to v každom druhom sektore inak, netuším ako to Coffefe nakódoval, musím sa poradiť s manažérom alebo v komunite.



Čo ma naučila pozícia wiki editora

„My chytili sme sa do služby ducha, a preto prejsť musíme cestu života tŕnistú."

(list Ľudovíta Štúra J. M. Hurbanovi z 18. 4. 1853)



Keď mi známy zavolal, že má pre mňa  prácu potešil ma lebo som rád užitočný, ale vôbec som netušil do čoho idem a čoskoro som tvrdo narazil.  On-line príručka Gamepedia.com  vyzerá ako návod k skladaciemu nábytku aj tak funguje. Keď ste v živote nezložili ani botník tak sa budete trápiť až kým to nevzdáte a kúpite si niečo hotové od poľských nábytkárov.

Nevzdal som sa, a palicu nado mnou nezlomili ani nekonečne trpezliví, ochotní a milí admini aj členovia editorskej komunity. Naveky zostanem ich dlžníkom. Taká miera veľkorysosti už  dnes nie je na internete samozrejmosťou. Linuxoví nováčikovia by mohli rozprávať.

Poučenie Prvé

Z on-line príručky ľubovoľnej wiki  ani najrôznejších Youtube videí bez znalosti  prostredia a pravidiel jeho fungovania veľa nepochopíte. Ani rozsiahly výukový portál Udemy nemá jediný kurz pre začínajúcich wiki editorov.

Značkovací jazyk wiki  - wikitext nie je HTML. Používa z neho len asi osem znakov inak má vlastný syntax a postupy. Podstatou wikitextu je indexácia takže by mal mať každý predmet v celkovej  hierarchii wiki  vlastnú stránku. Predmety s totožnými atribútmi sa dajú zoskupiť do slide boxu s jediným infoboxom čo značne zredukuje množstvo práce.  Dôležité je aj zoznámenie sa s používateľským rozhraním enginu Mediawiki  „Prelistoval“ som približne 6 kníh o editácii wiki, z toho prvú použiteľnú som objavil zhruba po roku, dovtedy som sa učil metódou pokus-omyl.  Vážnemu záujemcovi  o editáciu wiki prídu vhod tieto knihy:

Bez podrobnej prípravy je editácia wiki len nekonečným blúdením a zakopávaním o najrôznejšie technické obmedzenia enginu Mediawiki, ktorých je viac ako dosť  takže  pomoci od komunity ich nikto nevyrieši sám.  Každý obrázok nech má popis, každý predmet svoje meno (ideálne totožné s názvom súboru), zoznam jeho  atribútov, ktoré budú položkami infoboxu. Obrázky do  Galérie by nemali byť tmavé, predmety by mali byť zotriedenie  zostupne  a vo vzájomných závislostiach.

(napr.: Strom má drevo, listy a ovocie: Z dreva sa robia palice z palíc dosky, z dosiek sa vyrábajú tieto a tieto drevené predmety, z listov tieto typy receptov, z konkrétneho ovocia  tieto potraviny atď., atď. až do posledného zrnka štrku na zemi).

Editor sa potom vie sústredil výlučne na  vkladanie  jednotlivých postáv, predmetov či receptov pomocou vopred definovaného  Infoboxu, galérie alebo šablóny s príslušnou  kategóriou (môže ich byť niekoľko súčasne).

Poznámka o názvosloví a typografii

Engine Mediawiki je v jadre linuxový čo znamená, že rozlišuje medzi veľkými a malými písmenami v názve súboru: cervene jablcko.png a Cervene Jablcko.png pokojne môžu byť dva celkom rozdielne obrázky.

Každý jazyk má svoje pravopisné pravidlá aj ustálené typografické zvyklosti. Napríklad priamu reč v slovenčine začíname úvodzovkami dole a zatvárame úvodzovkami hore.  Názvy predmetov píšeme obyčajne len s prvým veľkým začiatočným písmenom angličtina používa  tzv.  Proper Case kde každé slovo v Názve Predmetu či Mene Postavy začína veľkým písmenom. Toto pravidlo treba rešpektovať pri triedení grafiky či tvorbe zoznamu s atribútmi všetkých postáv a predmetov.

Pri číselných atribútoch platí, že angličtina používa desatinu bodku, a pri vysokých číslach si treba dávať pozor na špecifiká ako miliarda – bilión.

Poučenie druhé

Základnými štrukturálnymi prvkami  obsahu wiki sú: infobox (predmety s atribútmi), galéria (Obrázky, predmety bez atribútov),  a vhodná šablóna, ktorú si treba naprogramovať alebo  nájsť na inej wiki. Nedeliteľnou súčasťou každej wiki stránky je značka Kategória bez nej je každá wiki stránka v rámci celku  neviditeľná. Kategória stránky môže zároveň poslúžiť ako účinný prvok  navigačnej sekcie v rámci Infoboxu.

Štatistici a skladníci  majú svoj Microsoft Excel,  a wiki editor by si mal ešte skôr ako zaleje rannú kávu nainštalovať Notepad ++,  (prípadne editor VIM) osvojiť si prácu s regulárnymi  výrazmi v ňom a držať sa ho ako kliešť psa.  Ušetrí mu veľa únavnej práce a zachráni ju aj pred výpadkom prúdu či internetového pripojenia. Mimochodom, keď je reč o internetovom  pripojení. Mediawiki sa dá inštalovať aj lokálne, ale o tom neskôr.